Barisan Rakyat Sabah Bersekutu

Barisan Rakyat Sabah Bersekutu (BERSEKUTU) atau Federated Sabah People's Front atau Parti Bersekutu merupakan parti politik yang ditubuhkan di Sabah, Malaysia oleh bekas Ketua Menteri Sabah, Datuk Harris Salleh bersama para penyokongnya pada 1998. Beliau mahu menjenamakan semula kejayaannya ketika beliau menerajui Parti Bersatu Rakyat Jelata Sabah (BERJAYA) suatu ketika dahulu.

Matlamat 
Datuk Harris mendakwa bahawa rakyat Sabah telah mahukan beliau memimpin semula negeri Sabah bagi menangani pelbagai permasalahan yang gagal di selesaikan oleh Barisan Nasional (BN) selama mana memerintah negeri tersebut.

Pilihan raya umum Malaysia 1999 
Beliau amat optimis untuk menggulingkan kerajaan BN negeri lantas mengambil keputusan untuk bertanding pada Pilihan Raya Umum Sabah 1999 di mana Parti Bersekutu menentang BN dan Parti Bersatu Sabah (PBS) di kesemua 48 kawasan Dewan Undangan Negeri Sabah. PBS sendiri hanya meletakkan calon di 40 kawasan.

Malangnya dalam PRU Sabah 1999, bukan sahaja Parti Bersekutu tewas di kesemua 48 kawasan yang ditandinginya malah calon-calon Bersekutu telah kehilangan wang pertaruhan mereka. Barisan Nasional berjaya memenangi 31 kerusi manakala PBS menang 17 kerusi. Melalui situasi tersebut dapat disimpulkan bahawa ternyata rakyat Sabah tidak boleh menerima pemimpin yang pernah menghitamkan sejarah Sabah pada lewat tahun 1970-an dan awal 1980-an. Sehingga kini Parti Bersekutu masih mengambil bahagian dalam Pilihan Raya Umum namun tetap gagal untuk mendapatkan sokongan rakyat.

Pembubaran 
Parti Bersekutu telah diumumkan pembubarannya oleh presidennya, Berman Angkap pada 15 Disember 2010. Beliau menubuhkan parti baharu yang di kenali sebagai Parti Barisan Rakyat Sabah (SPF).

Lihat juga 
 Senarai parti politik Malaysia
 Politik Malaysia

Rujukan

Pautan Luar 

Parti politik di Sabah
Pembubaran 2010 di Malaysia
Parti politik tidak berfungsi lagi di Malaysia